Metodika na vypracúvanie Štvrťročného hlásenia o priamych zahraničných investíciách podľa teritoriálnej a odvetvovej štruktúry

Štvrťročné hlásenie úzko nadväzuje na vybrané údaje mesačného hlásenia DEV (NBS) 1 – 12 o zahraničných aktívach a pasívach. Jeho štruktúra zabezpečuje podrobnejšie sledovanie priamych zahraničných investícií na Slovensku a slovenských investícií v zahraničí. 
Sledované údaje priamych zahraničných investícií v štvrťročnom hlásení korešpondujú s údajmi mesačného hlásenia. Hodnotové údaje sa uvádzajú v tisícoch Sk. Vzťahuje sa na tieto údaje: 

a)	na strane aktív v riadkoch 115, 116, 117, 118, 119, 120, 121, 122, 123, 124,
b)	výnosy (stĺpec 7) z priamych investícií v zahraničí v riadkoch 127, 129,
c)	na strane pasív v riadkoch 204, 211, 212, 213, 214, 215, 216, 217, 218, 219, 220,
d)	náklady (stĺpec 14) z priamych zahraničných investícií v SR v riadkoch 223, 225.

Ak v mesačnom hlásení o zahraničných aktívach alebo pasívach nie sú riadky 115, 211 vyplnené z dôvodu, že hodnota majetkovej účasti je nižšia ako 500 tisíc slovenských korún, v štvrťročnom hlásení o priamych zahraničných investíciách sa riadky vypĺňajú.
Stavové hodnoty v príslušných riadkoch zahraničných aktív a pasív sa prepočítajú kurzom vyhláseným NBS k ultimu príslušného štvrťroka a korešpondujú s hodnotami vykázanými v mesačnom hlásení aktív a pasív s prihliadnutím na rozdielne používanú mernú jednotku (zaokrúhľovanie).
Hodnotové údaje sledovaných priamych zahraničných investícií na strane aktív a strane pasív s rovnakými charakteristikami, t.j. rovnakým číslom riadku, kódom štátu a OKEČ sa spočítajú a zapíšu v jednom riadku.

V záhlaví každého listu štvrťročného hlásenia sa vypĺňajú nasledujúce identifikačné údaje: 

Počet listov hlásenia              = počet vyplnených listov
List číslo                                = poradie listu
Názov vykazujúcej jednotky = presný názov podľa výpisu z príslušného registra alebo evidencie.
OKEČ                                    = štvormiestny číselný kód odvetvovej klasifikácie ekonomických
                                                  činností               
Rok                                        = 2006 
Mesiac                                   = 03, 06, 09, 12
IČO                                        = osemmiestne identifikačné číslo vykazujúcej jednotky
OKRES                                  = číselný kód okresu sídla vykazujúcej jednotky

Štvrťročné hlásenie obsahuje tieto stĺpce:

Stĺpec 1: číslo riadku týkajúceho sa priamych zahraničných investícií na strane aktív aj pasív.
Stĺpec 2: kód krajiny – použije sa dvojmiestny alfabetický kód krajiny priameho                           investora – zahraničného subjektu (pri operáciách s priamym zahraničným investorom a konsolidovaným celkom sa údaje uvádzajú len pod kódom krajiny priameho investora – zahraničného subjektu) alebo kód krajiny podniku priamej investície v zahraničí (pri operáciách s podnikom priamej investície v zahraničí a konsolidovaným celkom sa použije len kód krajiny podniku priamej investície v zahraničí).
Stĺpec 3: OKEČ – štvormiestny číselný kód ekonomických činností vykazujúcej jednotky (v prípade operácií s priamym zahraničným investorom – zahraničným subjektom a konsolidovaným celkom) alebo podniku priamej investície v zahraničí (v prípade operácií s podnikom priamej investície v zahraničí a konsolidovaným celkom).
Stĺpec 4: hodnota stavu priamych zahraničných investícií k 1. januáru bežného roka v tisícoch slovenských korún (zo stĺpca 1 a 8 mesačného hlásenia).
Stĺpec 5: netto zmena – rozdiel transakcií uskutočnených v priebehu sledovaného obdobia v tisícoch slovenských korún (zo stĺpca 4 a 11 mesačného hlásenia).
Stĺpec 6: hodnota kurzových rozdielov v tisícoch slovenských korún (zo stĺpca 5 a 12 mesačného hlásenia).
Stĺpec 7: hodnota stavu priamych zahraničných investícií ku koncu sledovaného štvrťroka 
v tisícoch slovenských korún (zo stĺpca 6 a 13 mesačného hlásenia).

Aktíva štvrťročného hlásenia
Štruktúru sledovaných údajov štvrťročného hlásenia na strane aktív tvoria:

Riadok 115 – MAJETKOVÁ ÚČASŤ NAJMENEJ 10 % – PODNIK PRIAMEJ INVESTÍCIE V ZAHRANIČÍ
Vykazuje sa tu nadobudnutá majetková účasť (finančná investícia) vykazujúcej jednotky v podniku priamej investície v zahraničí vo výške najmenej 10 % (napríklad účet 061 – Podielové cenné papiere a podiely v dcérskej účtovnej jednotke, 062 – Podielové cenné papiere a podiely v spoločnosti s podstatným vplyvom).
Uvádza sa tu iba hodnota, ktorú vykazujúca jednotka za získaný podiel skutočne zaplatila. 
Prevedené výnosy z majetkových účastí (dividendy, rozdelený zisk) sa evidujú iba zaplatené a špecifikujú sa v riadku 127 – Dividendy – rozdelený zisk z riadkov 115 a 116, stĺpec 7.  
Stav ku koncu obdobia sa uvádza podľa zvolenej metódy oceňovania vykazujúcej jednotky.

Kurzové a iné rozdiely:
Ak nastane prípad zvýšenia percentuálnej účasti v podniku priamej investície v zahraničí a zároveň sa preklasifikuje hodnota finančnej investície z riadku 111 – Majetková účasť do 10 % do riadku 115 – Majetková účasť najmenej 10 % – podnik priamej investície v zahraničí, zmena sa zachytí záporným znamienkom v stĺpci kurzové a iné rozdiely v riadku 111 – Majetková účasť do 10 % a kladným znamienkom v riadku 115 – Majetková účasť najmenej 10 % – podnik priamej investície v zahraničí v rovnakom stĺpci (pri znížení percentuálnej účasti v podniku priamej investície v zahraničí zmena sa zaznamená obdobne a použijú sa znamienka s opačnou polaritou).

Ak v priebehu vykazovaného obdobia nastane zmena krajiny podniku priamej investície v zahraničí a súčasne sa hodnota majetkového podielu nezmení, v štvrťročnom hlásení sa uvedie aktuálny kód krajiny. Teritoriálne zmeny nie sú súčasťou transakcií a kurzových a iných rozdielov.

Riadok 116 – MAJETKOVÁ ÚČASŤ DO 10 % – PRIAMY INVESTOR – ZAHRANIČNÝ SUBJEKT
Vykazuje sa tu majetková účasť do 10 % vykazujúcej jednotky na základnom imaní priameho      investora – zahraničného subjektu, ktorý má majetkovú účasť najmenej 10 % vo vykazujúcej jednotke. Ak je podiel majetkovej účasti vykazujúcej jednotky u priameho investora najmenej 10 %, hodnota sa uvádza v riadku 115 – Majetková účasť najmenej 10 % – podnik priamej investície v zahraničí.
Prevedené výnosy – dividendy, rozdelený zisk – zo stĺpca 7 sa vykazujú iba zaplatené a bližšie sa špecifikujú v riadku 127 – Dividendy – rozdelený zisk z riadkov 115 a 116, stĺpec 7.

Riadok 117 – FINANČNÉ ÚVERY KRÁTKODOBÉ – PODNIK PRIAMEJ INVESTÍCIE V ZAHRANIČÍ
Vykazujú sa tu úvery a pôžičky poskytnuté podniku priamej investície v zahraničí a konsolidovanému celku, v ktorom má vykazujúca jednotka majetkovú účasť najmenej 10 %, so splatnosťou do jedného roka vrátane.

Úroky, prijaté provízie a poplatky týkajúce sa úverov sa evidujú ako súčasť riadku 129 – Úroky z riadkov 117 až 124, stĺpec 7.

Riadok 118 – FINANČNÉ ÚVERY KRÁTKODOBÉ – PRIAMY INVESTOR – ZAHRANIČNÝ SUBJEKT 
Vykazujú sa tu úvery a pôžičky poskytnuté priamemu investorovi – zahraničnému subjektu a konsolidovanému celku, ktorý má vo vykazujúcej jednotke majetkovú účasť najmenej 10 %, so splatnosťou do jedného roka vrátane.

Úroky, prijaté provízie a poplatky týkajúce sa úverov sa evidujú ako súčasť riadku 129 – Úroky z riadkov 117 až 124, stĺpec 7.

Súčasťou riadku je aj KONTO POOLING – prevody a preúčtovanie kreditných zostatkov z bežného účtu vykazujúcej jednotky na bežný účet priameho investora – zahraničného subjektu alebo na bežné účty spoločností s majetkovým vzťahom k priamemu investorovi – zahraničnému subjektu.

Riadok 119 – FINANČNÉ ÚVERY DLHODOBÉ – PODNIK PRIAMEJ INVESTÍCIE V ZAHRANIČÍ
Vykazujú sa tu úvery a pôžičky poskytnuté podniku priamej investície v zahraničí a konsolidovanému celku, v ktorom má vykazujúca jednotka majetkovú účasť najmenej 10 %, so splatnosťou nad jeden rok.

Úroky, prijaté provízie a poplatky týkajúce sa úverov sa evidujú ako súčasť riadku 129 – Úroky z riadku 117 až 124, stĺpec 7.

Riadok 120 – FINANČNÉ ÚVERY DLHODOBÉ – PRIAMY INVESTOR – ZAHRANIČNÝ SUBJEKT
Vykazujú sa tu úvery a pôžičky poskytnuté priamemu investorovi – zahraničnému subjektu a konsolidovanému celku, ktorý má vo vykazujúcej jednotke majetkovú účasť najmenej 10 %, so splatnosťou nad jeden rok.

Úroky, prijaté provízie a poplatky týkajúce sa úverov sa evidujú ako súčasť riadku 129 – Úroky z riadku 117 až 124, stĺpec 7.

Riadok 121 – KRÁTKODOBÉ AKTÍVA – PODNIK PRIAMEJ INVESTÍCIE V ZAHRANIČÍ
Pohľadávka voči podniku priamej investície v zahraničí a konsolidovanému celku vzniká, keď vykazujúca jednotka vyvezie vo svojom mene (priamy vývoz) podniku priamej investície v zahraničí (spoločnosti so sídlom mimo územia Slovenskej republiky, kde má vykazujúca jednotka majetkový podiel najmenej 10 %) a konsolidovanému celku materiál, zásoby vlastnej výroby, tovar, hmotný a nehmotný majetok alebo prijme preddavok. Splatnosť pohľadávok je do jedného roka vrátane. Patrí sem aj nákup a predaj nemajetkových cenných papierov emitovaných podnikom priamej investície v zahraničí, so splatnosťou do jedného roka vrátane.

Krátkodobé pohľadávky vznikajúce vývozom voči priamemu investorovi – zahraničnému subjektu a konsolidovanému celku sa vykazujú v riadku 122 – Krátkodobé aktíva – priamy investor – zahraničný subjekt.

Kurzové a iné rozdiely.
Pri reklasifikácii pohľadávok z krátkodobých na dlhodobé prebehne zmena v stĺpci kurzové a iné rozdiely záporným znamienkom v riadku 121 – Krátkodobé aktíva – podnik priamej investície v zahraničí a kladným znamienkom v rovnakom stĺpci v riadku 123 – Dlhodobé aktíva – podnik priamej investície v zahraničí v dohodnutej výške reklasifikovanej pohľadávky.

Riadok 122 – KRÁTKODOBÉ AKTÍVA – PRIAMY INVESTOR – ZAHRANIČNÝ SUBJEKT
Pohľadávka voči priamemu investorovi – zahraničnému subjektu a konsolidovanému celku vzniká, keď vykazujúca jednotka vyvezie vo svojom mene (priamy vývoz) priamemu investorovi – zahraničnému subjektu (spoločnosti so sídlom mimo územia Slovenskej republiky, ktorá má vo vykazujúcej jednotke majetkový podiel najmenej 10 %) a konsolidovanému celku materiál, zásoby vlastnej výroby, tovar, hmotný a nehmotný majetok alebo prijme preddavok. Splatnosť pohľadávok je do jedného roka vrátane. Patrí sem aj nákup a predaj nemajetkových cenných papierov emitovaných priamym                  investorom – zahraničným subjektom, so splatnosťou do jedného roka vrátane.
Krátkodobé pohľadávky vznikajúce vývozom voči podniku priamej investície v zahraničí a konsolidovanému celku sa vykazujú v riadku 121 – Krátkodobé aktíva – podnik priamej investície v zahraničí.

Kurzové a iné rozdiely.
Pri reklasifikácii pohľadávok z krátkodobých na dlhodobé prebehne zmena v stĺpci kurzové a iné rozdiely záporným znamienkom v riadku 122 – Krátkodobé aktíva – priamy investor – zahraničný subjekt a kladným znamienkom v rovnakom stĺpci v riadku 124 – Dlhodobé aktíva – priamy                      investor – zahraničný subjekt v dohodnutej výške reklasifikovanej pohľadávky.

Riadok 123 – DLHODOBÉ AKTÍVA – PODNIK PRIAMEJ INVESTÍCIE V ZAHRANIČÍ
Vykazuje sa tu predaj materiálu, zásob vlastnej výroby, tovaru, hmotného a nehmotného majetku, poskytnutie dlhodobého prenájmu (finančného lízingu) alebo prijatie preddavku od podniku priamej investície v zahraničí (spoločnosti so sídlom mimo územia Slovenskej republiky, kde má vykazujúca jednotka majetkový podiel najmenej 10 %) a konsolidovanému celku. Doba splatnosti aktív je nad jeden rok. Patrí sem aj nákup a predaj nemajetkových cenných papierov emitovaných podnikom priamej investície v zahraničí, so splatnosťou nad jeden rok.
Dlhodobé pohľadávky vznikajúce vývozom voči priamemu investorovi – zahraničnému subjektu a konsolidovanému celku sa vykazujú v riadku 124 – Dlhodobé aktíva – priamy investor – zahraničný subjekt.

Kurzové a iné rozdiely.
Pri reklasifikácii pohľadávok z dlhodobých na krátkodobé prebehne zmena v stĺpci kurzové a iné rozdiely záporným znamienkom v riadku 123 – Dlhodobé aktíva – podnik priamej investície v zahraničí a kladným znamienkom v rovnakom stĺpci v riadku 121 – Krátkodobé aktíva – podnik priamej investície v zahraničí v dohodnutej výške reklasifikovanej pohľadávky.

Riadok 124 – DLHODOBÉ AKTÍVA – PRIAMY INVESTOR – ZAHRANIČNÝ SUBJEKT
Vykazuje sa tu predaj materiálu, zásob vlastnej výroby, tovaru, hmotného a nehmotného majetku, poskytnutie dlhodobého prenájmu (finančného lízingu) priamemu investorovi – zahraničnému subjektu a konsolidovanému celku, prípadne prijatie preddavku. Doba splatnosti aktív je nad jeden rok. Patrí sem aj nákup a predaj nemajetkových cenných papierov emitovaných priamym investorom – zahraničným subjektom, so splatnosťou nad jeden rok.
Dlhodobé pohľadávky vznikajúce vývozom voči podniku priamej investície v zahraničí a podniku priamej investície sa vykazujú v riadku 123 – Dlhodobé aktíva – podnik priamej investície v zahraničí.

Kurzové a iné rozdiely.
Pri reklasifikácii pohľadávok z dlhodobých na krátkodobé prebehne zmena v stĺpci kurzové a iné rozdiely záporným znamienkom v riadku 124 – Dlhodobé aktíva – priamy investor – zahraničný subjekt a kladným znamienkom v rovnakom stĺpci v riadku 122 – Krátkodobé aktíva – priamy                       investor – zahraničný subjekt v dohodnutej výške reklasifikovanej pohľadávky.

Riadok 127 – DIVIDENDY – ROZDELENÝ ZISK Z RIADKOV 115 A 116, STĹPEC 7
Vykazujú sa tu sumárne dividendy, rozdelený zisk, ktoré boli skutočne prevedené (vyplatené) na účet vykazujúcej jednotky zo zahraničia.

Riadok 129 – ÚROKY Z RIADKOV 117 AŽ 124, STĹPEC 7
Vykazujú sa tu sumárne alikvotné (predpísané) úroky zo vzťahov voči podniku priamej investície v zahraničí a konsolidovanému celku a voči priamemu zahraničnému investorovi – zahraničnému subjektu a konsolidovanému celku, ktoré časovo a vecne súvisia s vykazovaným obdobím.

Pasíva štvrťročného hlásenia
Štruktúru sledovaných údajov štvrťročného hlásenia na strane pasív tvoria:

Riadok 204 – OSTATNÉ KAPITÁLOVÉ FONDY
Vykazuje sa tu len tá hodnota ostatných kapitálových fondov, ktorá súvisí s priamym                 investorom – zahraničným subjektom. Kapitálové fondy vytvorené už pred vstupom priameho      investora – zahraničného subjektu sa v hlásení neuvádzajú, podobne ako odpustené dane z príjmov právnických osôb. 

Kurzové a iné rozdiely.
Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely, v riadku, kde je úver evidovaný a kladným znamienkom v rovnakom stĺpci v riadku 211 – Majetková účasť najmenej 10 % – priamy investor – zahraničný subjekt alebo v riadku 204 – Ostatné kapitálové fondy.

Riadok 211 – MAJETKOVÁ ÚČASŤ NAJMENEJ 10 % – PRIAMY                                 INVESTOR – ZAHRANIČNÝ SUBJEKT
Vykazujú sa tu hodnoty podielov priamych investorov – zahraničných subjektov – ak ich peňažný a nepeňažný podiel na základnom imaní vykazujúcej jednotky dosiahol hodnotu najmenej 10 % a je skutočne splatený.
Súčasne sem patrí aj nákup a predaj majetkových cenných papierov (akcií) emitovaných vykazujúcou jednotkou, uskutočnený prostredníctvom obchodníka s cennými papiermi.
Emisné ážio, ako rozdiel medzi menovitou hodnotou vydaných akcií a sumou platenou za akcie (emisný kurz) alebo vkladov pri zvyšovaní základného imania upísaním nových akcií alebo vkladov, je súčasťou riadku 211 – Majetková účasť najmenej 10 % – priamy investor – zahraničný subjekt.

Kurzové a iné rozdiely.
Pri splynutí, zlúčení alebo rozdelení spoločností dochádza k výmazu zanikajúcej spoločnosti z príslušného registra alebo evidencie, pohľadávky a záväzky zväčša prechádzajú na nastupujúcu spoločnosť. Zanikajúca spoločnosť zaznamená túto skutočnosť záporným znamienkom v stĺpci kurzové a iné rozdiely (konečný stav pohľadávok a záväzkov bude nulový), u nastupujúcej spoločnosti sa údaje (prevzaté pohľadávky a záväzky) doplnia do rovnakého stĺpca kladným znamienkom. Zmena prebehne u oboch spoločností v jednom vykazovanom období.

Ak nastane prípad zvýšenia percentuálnej účasti priameho zahraničného investora a zároveň sa preklasifikuje vklad do základného imania z riadku 207 – Majetková účasť do 10 % do riadku 211 – Majetková účasť najmenej 10 % – priamy investor – zahraničný subjekt, zmena sa zachytí záporným znamienkom v stĺpci kurzové a iné rozdiely v riadku 207 – Majetková účasť do 10 % a kladným znamienkom v riadku 211 – Majetková účasť najmenej 10 % – priamy investor – zahraničný subjekt v rovnakom stĺpci (pri znížení percentuálnej účasti priameho zahraničného investora zmena sa zaznamená obdobne a použijú sa znamienka s opačnou polaritou).

Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely v riadku, kde je úver evidovaný a kladným znamienkom v stĺpci kurzové a iné rozdiely v riadku 211 – Majetková účasť najmenej 10 % – priamy                  investor – zahraničný subjekt alebo v riadku 204 – Ostatné kapitálové fondy.

Ak v priebehu vykazovaného obdobia nastane zmena krajiny priameho investora – zahraničného subjektu a súčasne sa hodnota majetkového podielu nezmení, v štvrťročnom hlásení sa uvedie aktuálny kód krajiny. Teritoriálne zmeny nie sú súčasťou transakcií a kurzových a iných rozdielov.

Náklady – dividendy, rozdelený zisk sa vykazujú len skutočne zaplatené, sú súčasťou riadku                223 – Dividendy – rozdelený zisk z riadkov 211 a 212, stĺpec 14.

Riadok 212 – MAJETKOVÁ ÚČASŤ DO 10 % – PODNIK PRIAMEJ INVESTÍCIE V ZAHRANIČÍ
Vykazuje sa tu majetková účasť zahraničného subjektu do 10 %, v ktorom má vykazujúca jednotka podiel majetkovej účasti na základnom imaní najmenej 10 %.
Ak je podiel majetkovej účasti zahraničného subjektu najmenej 10 %, vykazuje sa táto hodnota v riadku       211 – Majetková účasť najmenej 10 % – priamy investor – zahraničný subjekt.
Náklady – dividendy, rozdelený zisk – prevedené do zahraničia sa vykazujú len skutočne zaplatené,       sú súčasťou riadku 223 – Dividendy – rozdelený zisk z riadkov 211 a 212, stĺpec 14.

Riadok 213 – FINANČNÉ ÚVERY KRÁTKODOBÉ – PRIAMY INVESTOR – ZAHRANIČNÝ SUBJEKT 
Vykazujú sa tu prijaté krátkodobé finančné úvery a pôžičky od priameho investora – zahraničného subjektu, ktorý má vo vykazujúcej jednotke podiel na základnom imaní najmenej 10 % a konsolidovaného celku so splatnosťou do jedného roka vrátane. 

Úroky z úverov sa evidujú v riadku 225 – Úroky z riadkov 213 až 220, stĺpec 14.

Súčasťou riadku je aj KONTO POOLING – prevody a preúčtovanie peňažných prostriedkov na bežný účet vykazujúcej jednotky od priameho investora – zahraničného subjektu alebo od spoločností s majetkovým vzťahom k priamemu investorovi – zahraničnému subjektu za účelom vykrytia debetného zostatku. 

Kurzové a iné rozdiely.
Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely v riadku, kde je úver evidovaný a kladným znamienkom v rovnakom stĺpci v riadku 211 – Majetková účasť najmenej 10 % – priamy investor – zahraničný subjekt alebo v riadku 204 – Ostatné kapitálové fondy.

Riadok 214 – FINANČNÉ ÚVERY KRÁTKODOBÉ – PODNIK PRIAMEJ INVESTÍCIE V ZAHRANIČÍ
Vykazujú sa tu prijaté finančné úvery a pôžičky od podniku priamej investície v zahraničí a konsolidovaného celku so splatnosťou do jedného roka vrátane. Úvery prijaté od priameho         investora – zahraničného subjektu a konsolidovaného celku sa uvádzajú v riadku 213 – Finančný úver krátkodobý – priamy investor – zahraničný subjekt, úvery prijaté od ostatných zahraničných subjektov sa uvádzajú v riadku 205 – Finančné úvery krátkodobé.

Úroky z úverov sa evidujú v riadku 225 – Úroky z riadkov 213 až 220, stĺpec 14.

Kurzové a iné rozdiely.
Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely v riadku, kde je úver evidovaný a kladným znamienkom v rovnakom stĺpci v riadku 211 – Majetková účasť najmenej 10 % – priamy investor – zahraničný subjekt alebo v riadku 204 – Ostatné kapitálové fondy.

Riadok 215 – FINANČNÉ ÚVERY DLHODOBÉ – PRIAMY INVESTOR – ZAHRANIČNÝ SUBJEKT
Patria sem prijaté dlhodobé finančné úvery a pôžičky od priameho investora – zahraničného subjektu, ktorý má vo vykazujúcej jednotke podiel na základnom imaní najmenej 10 % a konsolidovaného celku so splatnosťou nad jeden rok. V prípade finančného lízingu, ak prostriedky na jeho financovanie čerpá priamy investor – zahraničný subjekt (materská spoločnosť a konsolidovaný celok) a predmet lízingu je vedený v majetku vykazujúcej jednotky, táto skutočnosť sa zapíše do riadku 215 – Finančné úvery dlhodobé – priamy investor – zahraničný subjekt.

Úroky z úverov sa evidujú v riadku 225 – Úroky z riadkov 213 až 220, stĺpec 14.

Kurzové a iné rozdiely.
Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely, v riadku, kde je úver evidovaný a kladným znamienkom v rovnakom stĺpci v riadku 211 – Majetková účasť najmenej 10 % – priamy investor – zahraničný subjekt alebo v riadku 204 – Ostatné kapitálové fondy.

Riadok 216 – FINANČNÉ ÚVERY DLHODOBÉ – PODNIK PRIAMEJ INVESTÍCIE V ZAHRANIČÍ
Vykazujú sa tu prijaté finančné úvery a pôžičky od podniku priamej investície v zahraničí a konsolidovaného celku so splatnosťou nad jeden rok. Úvery prijaté od priameho                       investora – zahraničného subjektu a konsolidovaného celku sa uvádzajú v riadku 215 – Finančný úver dlhodobý – priamy investor – zahraničný subjekt.
Úroky z úverov sa evidujú v riadku 225 – Úroky z riadkov 213 až 220, stĺpec 14.

Kurzové a iné rozdiely.
Ak v priebehu vykazovaného obdobia dôjde ku kapitalizácii úveru, táto zmena sa zaznamená záporným znamienkom v stĺpci kurzové a iné rozdiely, v riadku, kde je úver evidovaný a kladným znamienkom v rovnakom stĺpci v riadku 211 – Majetková účasť najmenej 10 % – priamy investor – zahraničný subjekt alebo v riadku 204 – Ostatné kapitálové fondy.

Riadok 217 – KRÁTKODOBÉ PASÍVA – PRIAMY INVESTOR – ZAHRANIČNÝ SUBJEKT
Vykazujú sa tu krátkodobé záväzky z obchodných vzťahov a poskytnuté krátkodobé preddavky voči priamemu investorovi – zahraničnému subjektu, ktorý má vo vykazujúcej jednotke majetkovú účasť najmenej 10 % a voči konsolidovanému celku (prijatý záväzok od materskej spoločnosti priameho zahraničného investora, prípadne poskytnutý preddavok materskej spoločnosti priameho zahraničného investora). 
Ide o záväzky, ktoré vznikli pri obstaraní zásob (materiál, spotrebný materiál, tovar), hmotného a nehmotného majetku, s výnimkou služieb. Súčasťou tohto riadku sú aj obchody s krátkodobým finančným majetkom – cenné papiere emitované vykazujúcou jednotkou so splatnosťou do jedného roka vrátane. V každom prípade sa jedná o vzťah priamy investor (prípadne konsolidovaný                        celok) – vykazujúca jednotka.
Krátkodobé záväzky vznikajúce pri dovoze od podniku priamej investície v zahraničí a konsolidovanému celku sa vykazujú v riadku 218 – Krátkodobé pasíva – podnik priamej investície v zahraničí.

Kurzové a iné rozdiely.
Pri reklasifikácii záväzkov z krátkodobých na dlhodobé prebehne zmena záporným znamienkom v stĺpci kurzové a iné rozdiely v riadku 217 – Krátkodobé pasíva – priamy investor – zahraničný subjekt a kladným znamienkom v rovnakom stĺpci v riadku 219 – Dlhodobé pasíva – priamy                       investor – zahraničný subjekt v dohodnutej výške reklasifikovaného záväzku.

Riadok 218 – KRÁTKODOBÉ PASÍVA – PODNIK PRIAMEJ INVESTÍCIE V ZAHRANIČÍ
Vykazujú sa tu krátkodobé záväzky z obchodných vzťahov a poskytnuté krátkodobé preddavky voči podniku priamej investície v zahraničí, kde má vykazujúca jednotka majetkovú účasť najmenej 10 % (prijatý záväzok od dcérskej spoločnosti, prípadne poskytnutý preddavok dcérskej spoločnosti) a voči konsolidovanému celku. 
Ide o záväzky, ktoré vznikli pri obstaraní zásob (materiál, spotrebný materiál, tovar), hmotného a nehmotného majetku, s výnimkou služieb. Patrí sem aj nákup a predaj nemajetkových cenných papierov emitovaných vykazujúcou jednotkou s podnikom priamej investície v zahraničí, so splatnosťou do jedného roka vrátane.
Krátkodobé záväzky vznikajúce pri dovoze od priameho investora – zahraničného subjektu a konsolidovaného celku sa vykazujú v riadku 217 – Krátkodobé pasíva – priamy investor – zahraničný subjekt.

Kurzové a iné rozdiely.
Pri reklasifikácii záväzkov z krátkodobých na dlhodobé prebehne zmena záporným znamienkom v stĺpci kurzové a iné rozdiely v riadku 218 – Krátkodobé pasíva – podnik priamej investície v zahraničí a kladným znamienkom v rovnakom stĺpci v riadku 220 – Dlhodobé pasíva – podnik priamej investície    v zahraničí v dohodnutej výške reklasifikovaného záväzku.

Riadok 219 – DLHODOBÉ PASÍVA – PRIAMY INVESTOR – ZAHRANIČNÝ SUBJEKT
Vykazujú sa tu dlhodobé záväzky z obchodných vzťahov a poskytnuté dlhodobé preddavky voči priamemu investorovi – zahraničnému subjektu, ktorý má vo vykazujúcej jednotke majetkovú účasť najmenej 10 % a voči konsolidovanému celku (prijatý záväzok voči materskej spoločnosti priameho zahraničného investora, prípadne poskytnutý preddavok materskej spoločnosti priameho zahraničného investora). 
Ide o záväzky, ktoré vznikli pri obstaraní zásob (materiál, spotrebný materiál, tovar), hmotného a nehmotného majetku, s výnimkou služieb. Súčasťou tohto riadku sú aj obchody s nemajetkovými cennými papiermi emitovanými vykazujúcou jednotkou so splatnosťou nad jeden rok. 

V každom prípade sa jedná o vzťah priamy investor (prípadne konsolidovaný celok) – vykazujúca jednotka.
Dlhodobé záväzky vznikajúce pri dovoze od podniku priamej investície v zahraničí a konsolidovaného celku sa vykazujú v riadku 220 – Dlhodobé pasíva – podnik priamej investície v zahraničí.

Kurzové a iné rozdiely.
Pri reklasifikácii záväzkov z dlhodobých na krátkodobé prebehne zmena záporným znamienkom v stĺpci kurzové a iné rozdiely v riadku 219 – Dlhodobé pasíva – priamy investor – zahraničný subjekt a kladným znamienkom v rovnakom stĺpci v riadku 217 – Krátkodobé pasíva – priamy investor – zahraničný subjekt v dohodnutej výške reklasifikovaného záväzku.

Riadok 220 – DLHODOBÉ PASÍVA – PODNIK PRIAMEJ INVESTÍCIE V ZAHRANIČÍ
Vykazujú sa tu dlhodobé záväzky z obchodných vzťahov a poskytnuté dlhodobé preddavky voči podniku priamej investície v zahraničí, kde má vykazujúca jednotka majetkovú účasť najmenej 10 % (prijatý záväzok od dcérskej spoločnosti, prípadne poskytnutý preddavok dcérskej spoločnosti) a konsolidovanému celku. 
Ide o záväzky, ktoré vznikli pri obstaraní zásob (materiál, spotrebný materiál, tovar), hmotného a nehmotného majetku, s výnimkou služieb. Patrí sem aj nákup a predaj nemajetkových cenných papierov emitovaných vykazujúcou jednotkou so splatnosťou nad jeden rok.
Dlhodobé záväzky vznikajúce pri dovoze od priameho investora – zahraničného subjektu a konsolidovaného celku sa vykazujú v riadku 219 – Dlhodobé pasíva – priamy investor – zahraničný subjekt.

Kurzové a iné rozdiely.
Pri reklasifikácii záväzkov z dlhodobých na krátkodobé prebehne zmena záporným znamienkom v stĺpci kurzové a iné rozdiely v riadku 220 – Dlhodobé pasíva – podnik priamej investície v zahraničí a kladným znamienkom v rovnakom stĺpci v riadku 218 – Krátkodobé pasíva – podnik priamej investície v zahraničí v dohodnutej výške reklasifikovaného záväzku.

Riadok 223 – DIVIDENDY – ROZDELENÝ ZISK Z RIADKOV 211 A 212, STĹPEC 14
Vykazujú sa tu sumárne dividendy, rozdelený zisk, ktoré boli skutočne prevedené (vyplatené) do zahraničia z bankového účtu vykazujúcej jednotky.

Riadok 225 – ÚROKY Z RIADKOV 213 AŽ 220, STĹPEC 14
Vykazujú sa tu sumárne alikvotné (predpísané) úroky z úverov a pôžičiek prijatých od priameho zahraničného investora – zahraničného subjektu (konsolidovaného celku) a od podnikov priamej investície v zahraničí, ktoré časovo a vecne súvisia s vykazovaným obdobím.